Kähärä Etelä-Savon kultatoivo

Mikkelin Kilpa-Veikkojen **Jessica Kähärä** on Etelä-Savon urheilijoista ainoa, jolle voi povata Suomen mestaruutta perjantaina Porvoossa alkavista 19-22-vuotiaiden SM-kisoista.

Kähärä on ilmoittautunut mukaan 19-vuotiaiden 100 metrin aitoihin, korkeuteen ja kolmiloikkaan.

Etenkin hyppylajeissa Kähärä on ylivoimainen ennakkosuosikki, mutta 100 metrin aidoissa ykkössuosikiksi nousee Espoon Tapioiden **Saara Keskitalo**, joka on juossut viisi sadasosaa kovemmin kuin 13,71 kellottanut Kähärä. Kukaan muu ei ole kyennyt 14 sekunnin alitukseen.

Mikkeliläisistä kuuden joukkoon pistesijoille on ehdolla onnistuessaan myös kestävyysjuoksija **Aada Miskala**, joka on ilmoittautunut 19-vuotiaiden 1500 ja 3000 metrille

Savonlinnan Riennosta Porvoossa kilpailee näillä näkymin 13 urheilijaa. Kisoihin ilmoittautunut mitalisuosikki **Reetta Joronen** ei sen sijaan osallistu kisoihin.

Varmin mitalitoivo on **Lauri Tossavainen** 19-vuotiaiden 10 000 metrin kävelyssä, jossa Tossavaisen lisäksi on mukana vain selvä tilastoykkönen **Lauri Joukas**.

Myös **Henna Sallinen** on onnistuessaan 22-vuotiaiden kuulan mitalikolmikossa. Ykkössuosikki on kuitenkin Kuopion Reippaan **Eveliina Rouvali**.

Pistesijoille on ehdolla usea rientolainen. Potentiaalisia kuuden joukkoon sijoittujia ovat ainakin **Aliisa Luukkainen** (N19 100m aj), **Erno Mehtonen** (M22 100m), **Severi Niittymäki** (M19 seiväs), **Rasmus Hiltunen** (M19 3-loikka) ja **Riikka Pitkänen** (N19 3-loikka) sekä Sallinen 22-vuotiaiden kiekossa.

Juvan Urheilijoiden **Topi Julkunen** lähtee Porvooseen 19-vuotiaiden keihään tilastokolmosena. **Topias Laine** ja **Teemu Narvi** ovat tilastojen perusteella selvästi muita edellä, mutta Julkunen ennakkoon muutaman metrin lähimpiä uhkaajiaan vahvempi.

Juvalaisista myös **Panu Auvinen** 22-vuotiaiden keihäässä ja **Joonas Liukkonen** 19-vuotiaiden 100 metrillä lukeutuvat pistesijaehdokkaisiin.

**Eteläsavolaiset Porvoon 19-22-vuotiaiden SM-kisoissa 30.8.-1.9.2019**

Jessica Kähärä, Mikkelin Kilpa-Veikot, N19 100m aj alkuerät perjantai klo 13.15, finaali klo 19.50, N19 korkeus perjantai klo 17.15, N19 3-loikka sunnuntai klo 15.10

Janika Pulkkinen, Savonlinnan Riento, N19 100m aj alkuerät perjantai 13.15, finaali klo 19.50, N19 100m alkuerät lauantai klo 10.30, välierät klo 14.10, finaali klo 17.40

Aliisa Luukkainen, Savonlinnan Riento, N19 100m aj alkuerät perjantai klo 13.15, finaali klo 19.50, N19 pituus karsinta perjantai klo 13.15, finaali lauantai klo 12.20, N19 200m alkuerät sunnuntai klo 10.00, finaali klo 15.30

Roosa Rissanen, Savonlinnan Riento, N19 100m aj alkuerät perjantai klo 13.15, finaali klo 19.50, N19 korkeus perjantai klo 17.15, N19 seiväs sunnuntai klo 10.50

Satu Ruuskanen, Savonlinnan Riento, N22 keihäs perjantai klo 13.30

Mouctar Diallo, Savonlinnan Riento, M22 400m perjantai klo 15.35, M22 100m alkuerät lauantai klo 12.50, finaali klo 18.00, M22 200m alkuerät sunnuntai klo 11.50, finaali klo 16.10

Lauri Tossavainen, Savonlinnan Riento, M19 10 000m kävely perjantai klo 16.10

Niina Piiroinen, Mikkelin Kilpa-Veikot, N22 pituus karsinta perjantai klo 16.30, finaali lauantai klo 10.20

Mette Ukkonen, Savonlinnan Riento, N22 pituus karsinta perjantai klo 16.30, finaali lauantai klo 10.20

Aada Miskala, Mikkelin Kilpa-Veikot, N19 1500m perjantai klo 18.50, N19 3000m sunnuntai klo 13.40

Elias Lyytinen, Sulkavan Urheilijat, M19 1500m perjantai klo 19.15, M19 800m lauantai klo 16.00

Henna Sallinen, Savonlinnan Riento, N22 kiekko perjantai klo 19.30, N22 kuula lauantai klo 11.10

Konsta Hämäläinen, Sulkavan Urheilijat, M22 1500m perjantai klo 19.35, M22 800m lauantai klo 17.00

Joonas Liukkonen, Juvan Urheilijat, M19 100m alkuerät lauantai klo 11.20, välierät klo 14.30, finaali klo 17.50, M19 200m alkuerät sunnuntai klo 11.10, finaali klo 15.55

Niko Mutikainen, Savonlinnan Riento, M19 100m alkuerät lauantai klo 11.20, välierät klo 14.30, finaali klo 17.50

Matias Taavitsainen, Ristiinan Urheilijat, M19 100m alkuerät lauantai klo 11.20, välierät klo 14.30, finaali klo 17.50, M19 200m alkuerät sunnuntai klo 11.10, finaali klo 15.55

Erno Mehtonen, Savonlinnan Riento, M22 100m alkuerät lauantai klo 12.50, finaali klo 18.00, M22 200m alkuerät sunnuntai klo 11.50, finaali klo 16.10

Severi Niittymäki, Savonlinnan Riento, M19 seiväs lauantai klo 13.30

Rasmus Hiltunen, Savonlinnan Riento, M19 pituus lauantai klo 15.10, M19 3-loikka sunnuntai klo 13.30

Topi Julkunen, Juvan Urheilijat, M19 keihäs sunnuntai klo 13.35

Riikka Pitkänen, Savonlinnan Riento, N19 3-loikka sunnuntai klo 15.10

Inka Puumalainen, Mikkelin Kilpa-Veikot N19 3-loikka sunnuntai klo 15.10

Panu Auvinen, Juvan Urheilijat, M22 keihäs sunnuntai klo 15.15